Bathukamma Song: మంగ్లీ బత...
జిస్మ్ 2 సినిమాతో బాలీవుడ్&zwnj;కి పరిచయమైన సన్నిలియోన్&zwnj;కి ఇక్కడి ఇండస్ట్రీలో ఎంత ఫ్యాన్ ఫాలోయింగ్ వుందో మరోసారి చాటిచెప్పిన ఘటన ఇది. ఆమెకి వున్న ఫ్యాన్ ఫాలోయింగ్ కేవలం ఉత్తర భారత దేశానికే పరిమితం కాదు... సౌతిండియాలోనూ సన్నీకి భారీ సంఖ్యలో ఫ్యాన్స్ వున్నారని నిరూపించిందీ ఘటన. కేరళలోని కొచ్చిలో ఓ ప్రైవేటు ఫంక్షన్&zwnj;లో పాల్గొనేందుకు ఇవాళ సన్నిలియోన్ అక్కడికి చేరుకుంది. అయితే, సన్నిలియోన్ వస్తుందనే సమాచారం అందుకున్న ఫ్యాన్స్ ఆమెకన్నా ముందుగానే అక్కడికి చేరుకున్నారు. ఉదయం 8 గంటల నుంచే భారీ సంఖ్యలో అక్కడికి చేరుకున్న జనంతో కొచ్చిలోని ఎంజీ రోడ్ రద్దీతో కిక్కిరిసిపోయింది. దీంతో గంటల తరబడి రోడ్&zwnj;పై రాకపోకలు నిలిచిపోయాయి. సన్నిలియోన్&zwnj;ని చూసేందుకు ఎగబడిన జనాన్ని కంట్రోల్ చేయడం పోలీసులకి కష్టంగా మారింది. దీంతో పలుసార్లు లాఠీ ఛార్జ్ కూడా చేయాల్సి వచ్చింది.
సన్నిలియోన్ పాల్గొన్న ప్రైవేటు ఫంక్షన్ వేదిక పరిసరాలన్నీ ఆమె అభిమానులతో నిండిపోయాయి. ఎంజీ రోడ్ కనుచూపుమేరలో కనిపించిన ప్రతీ బిల్డింగ్, బస్సు, హోర్డింగులు, చివరకు మెట్రో పిల్లర్లపై సైతం ఎక్కికూర్చున్నారు జనం. సన్నీని ఒక్కసారైనా తనివితీరా చూడాలనే ఆశ ఆమె చుట్టూ చేరిన ఫ్యాన్స్&zwnj;లో కనిపించింది.